section_heading: Simpsoni
paragraph_text: Life in Hell skrenuo je pažnju hollywoodskog scenarista i producenta te osnivača Gracie Filmsa Jamesa L. Brooksa, kojemu je strip pokazala druga producetnica Polly Platt, na M. Groeninga.<ref> 1985. Brooks je kontaktirao Groeninga s, tada još nedefiniranim, poslovnim prijedlogom o budućoj suradnji. Ta je suradnja uključivala razvoj serije kratkih animacija koje su bile prikazane u FOX-ovoj emisiji show Tracey Ullman. Isprva je Brooks želio da Groening za emisiju prilagodi likove iz svojeg stripa Life in Hell. Međutim, zbog straha da će izgubiti autorska prava nad likovima, Groening je odlučio stvoriti nešto novo. Prvotni izgled Simpsonovih smislio je u samo petnaest minuta.